### | | | | --- | --- | | | | | --- | | **Byråd** 24. juni 2020 Sagsnr. 710-2019-22337 Dok.nr. 710-2020-178846 Sagsbehandler DPJMH | | 102.                Udvidelse af samarbejdet omkring borgerrådgiverfunktionen - Åbent

###

|  |  |
| --- | --- |
| Tidl. politisk behandling | BY, 02.04.13, pkt. 37, BY, 30.04.13, pkt. 5,  BY, 24.02.15, pkt. 20, BY, 23.05.17, pkt. 67 |
| Forventet sagsgang | ØK, BY |
| Lovgrundlag | Styrelsesloven og samarbejdsaftalen |

###

**SAGENS INDHOLD**

Odder Kommune har anmodet om at
indgå i samarbejdet om den fælles borgerrådgiverfunktion. [adresse]
henvendelse er vedlagt som bilag.

Byrådet skal derfor tage stilling
til et forslag til en ny samarbejdsaftale mellem [adresse], Horsens, [adresse],
Randers, Skanderborg, Skive og [adresse] om organisering og drift af en
fælles borgerrådgiverfunktion.

[adresse] indgik i
samarbejdet om borgerrådgiverfunktionen 1. maj 2013. Samarbejdet bestod dengang
af [adresse], [adresse], Randers og Skanderborg kommuner. Samarbejdet er siden
blev udvidet således, at Horsens Kommune indtrådte 1. april 2015, og Skive
Kommune indtrådte 1. oktober 2017.

Forslaget til en ny
samarbejdsaftale medfører, at Odder Kommune bidrager til finansieringen med
170.000 kr. årligt. Herudover er der ikke ændringer i samarbejdsaftalen.
[adresse] og de øvrige kommuners økonomiske bidrag til borgerrådgiverfunktionen
fastholdes således på det nuværende niveau. Borgerrådgiverne vil fortsat på
skift være til stede i [adresse] tre dage om ugen (tirsdag, torsdag og
fredag). Herudover kan borgerne kontakte borgerrådgiverne telefonisk alle ugens
dage for at få hjælp og evt. aftale et møde.

Der er pt. fire ansatte
borgerådgivere i den fælles borgerrådgiverfunktion. En udvidelse af samarbejdet
vil konkret blive udmøntet ved, at borgerrådgiverfunktionens samlede arbejdstid
øges. Det er dermed ikke nødvendigt at ansætte en ny borgerrådgiver.

**VURDERING**

Borgmestersekretariatet
vurderer, at det er en forudsætning for, at samarbejdet kan udvides, at de gode
erfaringer, som Favrskov Kommune har med borgerrådgiverfunktionen, fastholdes.

Den foreslåede model betyder, at
antallet af dage, hvor borgerrådgiverne fysisk er til stede i [adresse]
er uændret. Derudover har borgerrådgiverfunktionen oplyst, at den del af det
forøgede økonomiske bidrag, der ikke anvendes til dækning af de forøgede
medarbejderudgifter, vil blive brugt til kompetenceudvikling i
borgerrådgiverfunktionen.

Det er aftalt, at der fortsat som
udgangspunkt vil være to eller højst tre forskellige borgerrådgivere tilknyttet
den enkelte kommune. Denne begrænsning i antallet af forskellige
borgerrådgivere pr. kommune vurderes at bidrage til et øget gensidigt kendskab
og dermed lette samarbejdet mellem borgerrådgiverne og ledere/medarbejdere i de
enkelte kommuner.

På den baggrund kan
Borgmestersekretariatet anbefale, at samarbejdet om borgerrådgiverfunktionen
udvides med Odder Kommune, og at forslaget til ny samarbejdsaftale
godkendes.

**ØKONOMI**

Byrådet afsatte i 2013 et beløb
på 350.000 kr. til samarbejdet om borgerrådgiverfunktionen. Beløbet pris- og
lønfremskrives årligt, så det i 2020 udgør 393.050 kr. Beslutningen om at
udvide samarbejdet til også at omfatte Odder Kommune har ingen økonomiske
konsekvenser for Favrskov Kommune.

Udgiftsfordelingen mellem
kommunerne i samarbejdet vurderes at afspejle den tid, som borgerrådgiverne
bruger på dels behandling af konkrete sager og dels generel rådgivning,
vejledning og dialog med forvaltningerne. Borgerrådgiverne tilpasser deres
tidsforbrug, så det gennemsnitligt afspejler den økonomiske fordeling mellem
kommunerne. Hvis en enkelt kommune har behov for at disponere over mere eller
mindre tid af borgerrådgivernes samlede tid, vil samarbejdsaftalen kunne
genforhandles mellem kommunerne.

**INDSTILLING**

Kommunaldirektøren indstiller til Byrådet:

1.    At vedlagte udkast til samarbejdsaftale mellem
[adresse], Horsens, Randers, [adresse], Skanderborg, Skive og [adresse] om
organisering og drift af fælles borgerrådgiverfunktion godkendes.

**BESLUTNING**

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Samarbejdsaftale om organisering og drift af fælles borgerrådgiverfunktion | 710-2020-164266 |
| [adresse] henvendelse om optagelse i Borgerrådgiverfunktionen | 710-2020-165765 |